Iacobus Mill
Iacobus Mill (vulgo James; iuxta Northwater Bridge in vico Logie Pert Angusiae natus die 6 Aprilis 1773; Londinii in regione urbana Kensington mortuus die 23 Iunii 1836) fuit philosophus et oeconomiae politicae peritus Scoticus. Mill Ioannis Baptistae Say theoriam amplificavit. Fuit liberarista, utilitarista et socius Societatis Britannicae Indiae Orientalis. Etiam filius eius Ioannes Stuart Mill illustris oeconomiae peritus et philosophus fuit.